Atklāta konkursa “**Kontu reģistra datu atlases un apstrādes sistēma**”,

identifikācijas Nr.LRP 2018/17

**Iepirkuma komisijas skaidrojums**

1. **Skaidrojuma pieprasījums:**

Lūdzam precizēt sistēmas uzturēšanas laiku (mēnešus). Finanšu piedāvājumā ir prasīts iesniegt pozīciju - Nr. p.k. 3 “Sistēmas uzturēšanas cena trīs mēnešu periodā (C3)”. Vai pareizi saprotam Nolikuma prasību, ka sistēmas uzturēšanas darbus jāveic, sākot no 01.01.2019. līdz līguma darbības termiņā beigām, un paredzot, ka kopējais līguma saistību izpildes termiņš ir 36 mēneši?

**Skaidrojums:**

Atbilstoši atklāta konkursa nolikuma 2.pielikuma 3.tabulai - sistēmas uzturēšanas pakalpojumi jāsniedz no 01.01.2019. un, atbilstoši atklāta konkursa nolikuma 2.7.apakšpunktam kopējais līguma darbības termiņš ir 36 mēneši.

1. **Skaidrojuma pieprasījums:**

Lūdzam precizēt Finanšu piedāvājuma pozīciju – Nr. p.k. 2 “Vienas cilvēkstundas cena”. Vai pareizi saprotam, ka šeit jānorāda Viena darba vidējo cenu (C2), kas aprēķināma saskaņā ar paraugu Tehniskās specifikācijas 5. tabulā?

**Skaidrojums:**

Atklāta konkursa nolikuma 3.pielikumā “Finanšu piedāvājums” otrā pozīcija (Nr.p.k.2) “Vienas cilvēkstundas cena” paredz, ka pretendents norāda cenu par vienu cilvēkstundu, kuru izmanto aprēķiniem Tehniskās specifikācijas 5. tabulā.

(Pretendents 3.pielikumā “Finanšu piedāvājums” norāda otro pozīciju (Nr.p.k.2) - “Vienas cilvēkstundas cena”, aizpilda 2.pielikuma Tehniskās specifikācijas 4. tabulu un, tad veic aprēķinus Tehniskās specifikācijas 5. tabulā, ņemot vērā iepriekš norādītos datus).

Atbilstoši Atklāta konkursa nolikuma 3.6. apakšpunktam - viena darba vidējā cena (C2) tiks izmantota tikai piedāvājumu vērtēšanā – punktu piešķiršanas aprēķinam (Atklāta konkursa nolikuma 2.tabula).

Rīgā 2018.gada 12.jūlijā